Kommissionens forordning (EF) nr. 114/2002
af 23. januar 2002
om fastsættelse af, i hvilket omfang der kan accepteres ansøgninger indgivet i januar 2002 om importlicenser for kød i forbindelse med det toldkontingent for oksekød, der er fastsat ved Rådets forordning (EF) nr. 2475/2000 for Republikken Slovenien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 2673/2000 af 6. december 2000 om gennemførelsesbestemmelser for det toldkontingent for oksekød, der ved Rådets forordning (EF) nr. 2475/2000 er fastsat for Republikken Slovenien(1), særlig artikel 4, stk. 4, og
ud fra følgende betragtninger:
(1) I artikel 2, stk. 1, i forordning (EF) nr. 2673/2000 er det fastsat, hvor stor en mængde fersk eller kølet oksekød med oprindelse i Slovenien, der kan indføres på særlige betingelser for perioden fra 1. januar til 30. juni 2002. Der er ikke ansøgt om importlicenser for en større mængde oksekød, end at alle ansøgninger kan imødekommes fuldt ud.
(2) Hvis der i løbet af det pågældende importår ansøges om importlicenser for første periode som fastsat i foregående betragtning for en mindre mængde end den disponible mængde, lægges den overskydende mængde til den disponible mængde for den følgende periode jf. artikel 2, stk. 2, i forordning (EF) nr. 2673/2000. I betragtning af den overskydende mængde for den første periode bør det derfor fastlægges, hvor stor en mængde der er til rådighed for det berørte land for den anden periode, dvs. perioden 1. juli til 31. december 2002 -
UDSTEDT FØLGENDE FORORDNING:
Artikel 1
1. De importlicensansøgninger, der er indgivet for perioden fra den 1. januar til den 30. juni 2002 i forbindelse med det i forordning (EF) nr. 2673/2000 omhandlede kontingent, imødekommes fuldt ud.
2. Den disponible mængde for den i artikel 2, stk. 1, i forordning (EF) nr. 2673/2000 omhandlede periode, dvs. perioden 1. juli til 31. december 2002, udgør 10420 tons.
Artikel 2
Denne forordning træder i kraft den 24. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. januar 2002.